Osoby Meno Informácie o totožnosti Dôvody zaradenia na zoznam Dátum zaradenia na zoznam „10 Ruvugayimikore PROTOGÈNE alias Ruhinda; Gaby Ruhinda; Zorro Midende Dátum narodenia: 1968 alebo 1969 Pohlavie: muž Funkcia alebo povolanie: vodca Demokratických síl za oslobodenie Rwandy – Forces Combattantes Abacunguzi (bojových síl Abacunguzi) (FDLR-FOCA); veliteľ skupiny Maccabé (predtým Commando de recherche et d’action en profondeur – CRAP), ktorá je súčasťou FDLR-FOCA Ruvugayimikore Protogène je vodcom Demokratických síl za oslobodenie Rwandy – Forces Combattantes Abacunguzi (bojových síl Abacunguzi) (FDLR-FOCA), mimovládnej ozbrojenej skupiny pôsobiacej vo východnej časti KDR. Vedie najmä skupinu Maccabé (predtým známu ako Commando de recherche et d’action en profondeur – CRAP), ktorá je súčasťou FDLR-FOCA. FDLR-FOCA vrátane skupiny Maccabé prispieva k ozbrojenému konfliktu, nestabilite a neistote v KDR, najmä prostredníctvom násilia a závažného zneužívania ľudských práv vrátane útokov na civilné obyvateľstvo, zabíjania, násilia páchaného na deťoch, znásilňovania a iných činov sexuálneho násilia. Z dôvodu svojho vedúceho postavenia vo FDLR-FOCA je teda Ruvugayimikore Protogène zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR. Je tiež zodpovedný za podporu ozbrojeného konfliktu, nestability a neistoty v KDR. 8. 12. 2022 11 Meddie NKALUBO alias Mohammed Ali Nkalubo; Abul Jihad; Punny Boy Dátum narodenia: 1991, 1992 alebo 1993 Štátna príslušnosť: Uganda Pohlavie: muž Funkcia alebo povolanie: vrchný veliteľ Spojených demokratických síl Meddie Nkalubo je vrchný veliteľ Spojených demokratických síl (ADF), mimovládnej ozbrojenej skupiny pôsobiacej v Ugande a východnej časti KDR. Bol identifikovaný ako osoba, ktorá v ADF vykonáva rôzne úlohy vrátane komunikácie a propagandy, náboru, výroby zbraní a zbližovania s ISIL (Dá’iš). ADF prispieva k ozbrojenému konfliktu, nestabilite a neistote v KDR (najmä v provinciách Ituri a Severné Kivu), najmä prostredníctvom násilia a závažného zneužívania ľudských práv vrátane útokov na civilné obyvateľstvo, zabíjania a únosov. Z dôvodu svojho postavenia vrchného veliteľa a rôznych zodpovedností v ADF je teda Meddie Nkalubo zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR. Je tiež zodpovedný za podporu ozbrojeného konfliktu, nestability a neistoty v KDR. 8. 12. 2022 12 Justin BITAKWIRA alias Bihona-Hayi Dátum narodenia: 5.12.1960 Miesto narodenia: Lemera, KDR Štátna príslušnosť: KDR Pohlavie: muž Funkcia alebo povolanie: politik, bývalý minister a predseda Aliancie za republiku a národné uvedomenie Justin Bitakwira je konžský politik, bývalý minister vlády a člen politickej strany „Únia za konžský národ“. Vo svojich verejných prejavoch opakovane podnecoval násilie a podporoval diskrimináciu a nepriateľstvo voči komunite Banyamulenge, na ktorú sa ozbrojené skupiny zameriavali a útočili. Uvedené plamenné prejavy a rétoriky prispievajú k podnecovaniu konfliktu a násilia v KDR, najmä v regióne Hauts-Plateaux, ktorý sa vyznačuje konfliktmi medzi komunitami. Justin Bitakwira je teda zodpovedný za podporu ozbrojeného konfliktu, nestability a neistoty v KDR prostredníctvom podnecovania násilia. 8. 12. 2022 13 Joseph Nganzo Olikwa TIPI alias Plukovník Tipi Ziro; Joseph Ngadjole; Joseph Nganzole Olikwa Dátum narodenia: 10.11.1977 Miesto narodenia: Bunia Fataki, KDR Štátna príslušnosť: KDR Pohlavie: muž Hodnosť: plukovník FARDC Pozícia: zástupca veliteľa 12. brigády rýchlej reakcie v Minembwe, bývalý veliteľ 312. práporu 31. hlavnej obrannej brigády Vojenské identifikačné číslo: 1-77-96-32692-76 Joseph Nganzo Olikwa Tipi bol do januára 2022 veliteľom 312. práporu 31. hlavnej obrannej brigády ozbrojených síl Konžskej demokratickej republiky (FARDC). Sily 312. práporu pod jeho velením a zodpovednosťou páchali v období od júna do decembra 2021 útoky na civilné obyvateľstvo a závažne porušovali ľudské práva, najmä znásilňovali ženy. Joseph Nganzo Olikwa Tipi je naďalej vysokopostaveným dôstojníkom FARDC ako plukovník a zástupca veliteľa 12. brigády rýchlej reakcie v Minembwe (Južné Kivu). Z dôvodu svojich funkcií je zodpovedný za porušovanie ľudských práv, ktorého sa v poslednom období dopustili sily FARDC. Joseph Nganzo Olikwa Tipi je teda zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR. 8. 12. 2022 14 Désiré LONDROMA NDJUKPA alias Désiré Lokana Lokanza Pohlavie: muž Funkcia alebo povolanie: dôstojník na úseku obrany („charge of defence“) CODECO URDPC Désiré Londroma Ndjukpa je vodcom Združenia pre rozvoj Konga/Únie revolucionárov na obranu konžského ľudu (CODECO URDPC), identifikovaný ako jej dôstojník na úseku obrany („charge of defence“) a osoba podieľajúca sa na vedení jej politického krídla. CODECO URDPC je mimovládna ozbrojená skupina pôsobiaca vo východnej časti KDR, ktorá prispieva k ozbrojenému konfliktu, nestabilite a neistote v KDR, najmä prostredníctvom násilia a závažného zneužívania ľudských práv vrátane zabíjania, sexuálneho násilia a útokov na civilné obyvateľstvo, ako sú útoky na tábory pre vnútorne vysídlené osoby v období od polovice novembra 2021 do februára 2022, pričom sa zameriava najmä na hemskú komunitu. Z dôvodu svojho vedúceho postavenia v CODECO URDPC je teda Londroma Ndjukpa zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR. Je tiež zodpovedný za podporu ozbrojeného konfliktu, nestability a neistoty v KDR. 8. 12. 2022 15 Willy NGOMA alias Major Willy Ngoma Pohlavie: muž Funkcia alebo povolanie: hovorca Hnutia 23. marca/Konžskej revolučnej armády (M23/ARC) Willy Ngoma zastáva vedúcu pozíciu ako hovorca Hnutia 23. marca/Konžskej revolučnej armády (M23/ARC), mimovládnej ozbrojenej skupiny pôsobiacej vo východnej časti KDR. M23/ARC prispieva k ozbrojenému konfliktu, nestabilite a neistote v KDR, najmä prostredníctvom násilia a závažného zneužívania ľudských práv vrátane zabíjania, útokov a sexuálneho násilia voči civilnému obyvateľstvu. Z dôvodu svojho vedúceho postavenia v M23/ARC je teda Willy Ngoma zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR. Je tiež zodpovedný za podporu ozbrojeného konfliktu, nestability a neistoty v KDR. 8. 12. 2022 16 William YAKUTUMBA Dátum narodenia: 1970 Miesto narodenia: Lunbondia, Južné Kivu, KDR Štátna príslušnosť: KDR Pohlavie: muž Funkcia alebo povolanie: vodca Coalition Nationale du Peuple pour la Souverainité du Congo (CNPSC) (Národná koalícia ľudu za zvrchovanosť Konga); zakladateľ a vodca milícií Mai-Mai Yakutumba William Yakutumba je generálny tajomník a veliteľ Coalition Nationale du Peuple pour la Souverainité du Congo (CNPSC), koalície tzv. milícií Mai-Mai v provincii Južné Kivu v KDR. Je zakladateľom a vodcom jednej z najväčších milícií uvedenej koalície, Mai-Mai Yakutumba. Milície Mai-Main Yakutumba prispievajú k ozbrojenému konfliktu, nestabilite a neistote v KDR, najmä prostredníctvom násilia a závažného zneužívania ľudských práv vrátane masakrov vidieckeho obyvateľstva, útokov na civilné obyvateľstvo, znásilňovania a iných činov sexuálneho násilia. Mai-Mai Yakutumba kontroluje aj zlaté bane vo východnej časti KDR spolu s členmi CNPSC, ktorí kontrolujú ťažobné trasy. Profitujú z nezákonného využívania zlata a obchodovania s ním. Mai-Mai Yakutumba využíva zisky získané z uvedeného obchodu na financovanie svojich ozbrojených činností. Z dôvodu svojho vedúceho postavenia v CNPSC a v milíciách Mai-Mai Yakutumba je teda William Yakutumba zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR. Je tiež zodpovedný za podporu a zneužívanie ozbrojeného konfliktu, nestability a neistoty v KDR, a to aj prostredníctvom nezákonného využívania prírodných zdrojov alebo obchodovania s nimi. 8. 12. 2022 17 Alain François Viviane GOETZ Dátum narodenia: 24.4.1965 Miesto narodenia: Deurne, Antverpy, Belgicko Štátna príslušnosť: Belgicko Pohlavie: muž Alain Goetz je podnikateľ, ktorý je skutočným vlastníkom a bývalým riaditeľom spoločnosti African Gold Refinery Ltd. zaregistrovanej v Ugande. Od roku 2016 spoločnosť African Gold Refinery Ltd. prijíma, kupuje a rafinuje nezákonne získané zlato s pôvodom v baniach v KDR, ktoré sú kontrolované mimovládnymi ozbrojenými skupinami vrátane Mai-Mai Yakutumba a Raia Mutomboki, ktoré sa podieľajú na destabilizačných činnostiach v provincii Južné Kivu, a obchoduje s ním. Alain Getz má tak prospech z ozbrojeného konfliktu, nestability a neistoty v KDR prostredníctvom nezákonného využívania prírodných zdrojov alebo obchodovania s nimi. 8. 12. 2022“